Το Πορφυρούν Χρώμα (ταινία)

Το Πορφυρούν Χρώμα ή Το Πορφυρό Χρώμα (αγγλικά: The Color Purple) είναι αμερικανική δραματική, κοινωνική ταινία, παραγωγής 1985, σε σκηνοθεσία Στίβεν Σπίλμπεργκ. Η ταινία είναι βασισμένη στο ομότιτλο βραβευμένο με Πούλιτζερ μυθιστόρημα της Άλις Γουόκερ. Πρωταγωνιστούν οι Γούπι Γκόλντμπεργκ, Ντάνι Γκλόβερ, Μάργκαρετ Έιβερι και Όπρα Γουίνφρι.

Η ταινία αφηγείται την ιστορία μιας νεαρής Αφροαμερικανίδας, τη Σέλι, και παρουσιάζει τα προβλήματα που αντιμετώπιζαν οι Αφροαμερικανίδες το 1900, συμπεριλαμβανομένων της πείνας, του ρατσισμού και του σεξισμού.

Το Πορφυρούν Χρώμα κυκλοφόρησε στους κινηματογράφους στις 18 Δεκεμβρίου 1985. Απέσπασε θετικά σχόλια από τους κριτικούς και έλαβε 11 υποψηφιότητες για Όσκαρ, μεταξύ των οποίων Καλύτερης Ταινίας, Α' Γυναικείου Ρόλου για την ερμηνεία της Γκόλντμπεργκ και Β' Γυναικείου Ρόλου για τις Έιβερι και Γουίνφρι.

Πλοκή

Η Σέλι είναι Αφροαμερικανίδα που ζει στον αμερικανικό νότο. Είναι παντρεμένη με τον Άλμπερτ, έναν αδικαιολόγητα βίαιο άνδρα. Ως μόνη διέξοδο έχει τα γράμματα που στέλνει στην αδερφή της, Νέτι, στην οποία εξομολογείται τον πόνο της και τα παράπονά της. Ο Άλμπερτ όμως γνωρίζει για τη συνήθεια της Σέλι, η οποία την κρατάει κρυφή και φροντίζει να λαμβάνει αυτός τα γράμματα που στέλνει η Νέτι, αφήνοντας τη Σέλι να πιστεύει ότι η αδερφή της έχει πεθάνει. Η Σέλι στην πορεία αναπτύσει δυνατή φιλία με τη Σαγκ, την ερωμένη του Άλμπερτ. Παράλληλα με την ιστορία της Σέλι, εμπλέκονται και άλλες τραγικές ιστορίες εγχρωμων γυναικών, που είτε κακοποιούνται από το σύζυγό τους, είτε ταπεινώνονται από φυλετικές διακρίσεις.

Ηθοποιοί και χαρακτήρες
 Γούπι Γκόλντμπεργκ στο ρόλο της Σέλι Χάρις Τζόνσον
 Ντάνι Γκλόβερ στο ρόλο του Άλμπερτ Τζόνσον
 Όπρα Γουίνφρι στο ρόλο της Σοφία
 Μάργκαρετ Έιβερι στο ρόλο της Σαγκ
 Ακόσουα Μπούσια στο ρόλο της Νέτι Χάρις
 Έιντολφ Σίζαρ στο ρόλο του Ηλικιωμένου Κύριου
 Γουίλαρντ Παγκ στο ρόλο του Χάρπο Τζόνσον
 Ρέι Ντον Τσονγ στο ρόλο του Σκουίκ
 Λώρενς Φίσμπερν στο ρόλο του Σουέιν
 Ντέινα Άιβι στο ρόλο της Κυρίας Μίλι
 Λέοναρντ Τζάκσον στον ρόλο του πατέρα της Σέλι και της Νέτι

Box office
Με προϋπολογισμό 15.000.000 δολάρια, η ταινία Το Πορφυρούν Χρώμα έκανε άνοιγμα τριημέρου στη 2η θέση με 5,3 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 98,4 εκατομμύρια δολάρια.

Βραβεία & Υποψηφιότητες
ΟργάνωσηΚατηγορίαΥποψήφιοςΑποτέλεσμαΌσκαρ  Καλύτερη Ταινία  Διασκευασμένο Σενάριο  Mένο Μέιτζες   Α' Γυναικείου Ρόλου Γούπι Γκόλντμπεργκ  Β' Γυναικείου Ρόλου Όπρα Γουίνφρεϊ   Β' Γυναικείου Ρόλου Μάργκαρετ Έιβερι   Καλλιτεχνική Διεύθυνση  Τζ. Μάικλ Ρίβα, Μπο Γουέλτς & Λίντα ΝτεΣένα  Φωτογραφία  Άλεν Ντάβιο   Σχεδιασμός Κοστουμιών  Άγκι Γκεράρντ Ρότζερς   Μακιγιάζ  Κεν Τσέις   Μουσική  Κουίνσι Τζόουνς   Τραγούδι <small>(Miss Celie's Blues)  Κουίνσι Τζόουνς, Ροντ Τέμπερτον, Λάιονελ Ρίτσι Χρυσές Σφαίρες  Καλύτερη Ταινία - Δράμα    Σκηνοθεσία  Στίβεν Σπίλμπεργκ   Α' Γυναικείου Ρόλου - Δράμα  Γούπι Γκόλντμπεργκ  Β' Γυναικείου Ρόλου Όπρα Γουίνφρεϊ   Μουσική  Κουίνσι Τζόουνς  BAFTA Διασκευασμένο Σενάριο  Mένο Μέιτζες  

 Παραπομπές 

 Εξωτερικοί σύνδεσμοι 
 Το Πορφυρούν Χρώμα στο IMDb

Κατηγορία:Αμερικανικές ταινίες της δεκαετίας 1980
Κατηγορία:Αγγλόφωνες ταινίες
Κατηγορία:Ταινίες του 1985
Κατηγορία:Ταινίες παραγωγής Warner Bros.
Κατηγορία:Αμερικανικές δραματικές ταινίες
Κατηγορία:Ταινίες σε σκηνοθεσία Στίβεν Σπίλμπεργκ
Κατηγορία:Βιασμός σε ταινίες
Κατηγορία:Ταινίες με θέμα την παιδική κακοποίηση
Κατηγορία:Ταινίες με θέμα τον ρατσισμό
Κατηγορία:Ταινίες σχετικά με δυσλειτουργικές οικογένειες
Κατηγορία:Αμερικανικές ταινίες συσχετιζόμενες με ΛΟΑΤ
Κατηγορία:Ταινίες βασισμένες σε αμερικανικά μυθιστορήματα
Κατηγορία:Ταινίες σε παραγωγή Στίβεν Σπίλμπεργκ
Κατηγορία:Ταινίες γυρισμένες στη Βόρεια Καρολίνα
Κατηγορία:Ταινίες με ηθοποιό που κέρδισε Χρυσή Σφαίρα Α΄ Γυναικείου Ρόλου (Δράμα)
Κατηγορία:Ταινίες σε παραγωγή Κάθλιν Κένεντι